இன்றைய பெரும்பாலான குழந்தைகளின் பொழுதுபோக்குகள், சுட்டி டிவி, கார்ட்டூன் நெட்வொர்க், பொகோ மற்றும் இதர பல சானல்கள். இன்னும் சில வீடுகளில், அவர்களும் மெகாசீரியல் பார்க்கிற கொடுமைகள் நடக்கிறது. இதன் மூலம் பல தவறான விஷயங்களையே பிள்ளைகள் கற்கிறார்கள். இதிலிருந்து அவர்களை கதைகள் சொல்லிதான் மீட்க முடியும். நல்ல கதைகளுக்கா, நம்மூரில் பஞ்சம்? ராமாயணம், மகாபாரதம் போன்ற இதிகாசங்களின் அவசியமே இதுதான் என்பது என் கருத்து. இப்ப எங்க போயி, இதிகாசம் படிக்குறது? அதுவும், நமக்கு போரடிக்காமல், நமக்கு புரிகிற மாதிரி, குழந்தைகளுக்கு புரிகிற மாதிரி. ஐயா சந்திரசேகரனின் “இது உங்கள் குழந்தைகளுக்கான மகாபாரதம்” புத்தகம் உங்களுக்கு கைக்கொடுக்கும்.